सं’ञै बेल्लै रमेश घर पुज्जा तां नुहाड़ी हालत ऊ’यै ही। शराबै दी मुश्क खलारदा, धिक्के खंदा, सूहियां गुट्‌ट अक्खीं ते डौर-भौर मूंह् लेइयै आनी पुज्जा हा। लीलो ई मेद ही जे बडलै होई दी गल्लें मुजब खरै ओह् अज्ज नेईं पीयै पर नुहाड़ी अटकल गल्ल साबत होई ही। नुहाड़ा खिड़े दा मूंह् फिरी कलमाइया। सूरज घर निहा। रमेश दे रंगढंग दिक्खियै लीलो रसोई गै बैठी रेही। किश चिरै परैंत्त सूरज बी आई पुज्जा। ओह् बब्बै दी हालत दिक्खी बैठा हा।